Pratikno

Pratikno (lahèr 13 Februari 1962) panèka akademisi bân politikus Indonesia sè ajabat mènangka Menteri Koordinator bidang Pembangunan Manossa bân Kebudhâjâ'ân sejjhâk 21 Oktober 2024. Sabelluna, salèrana panèka Rèktor Universitas Gadjah Mada.Profil Èarsipaghi 2016-08-09 è Wayback Machine.. Salèrana jhughân toman ajabat mènangka Dèkan Fakultas Èlmo Sosial bân Politik UGM. Dâlem Pilpres 2009 lambâ', salèrana ollè kaparcajâ'ân KPU ghâbây dhâddhi sala sèttong moderator debbat calon Prèsidèn.

 Pendidikan 
Pratikno amolaè pendidikan è Bojonegoro. Salèrana asakola SMP Padangan (samangkèn SMPN 1 Padangan Bojonegoro), pas alanjut pendidikan ka SMPP Bojonegoro (samangkèn SMAN 2 Bojonegoro). Pratikno lulus SMPP è taon 1980."Prof. Dr. Pratikno Terpilih menjadi Rektor UGM". Universitas Gadjah Mada. 22 Maret 2012. Èaksès tangghâl 9 Mei 2025.

Salastarèna panèka, è pendidikan tèngghi, Pratikno ollè gellar Sarjana Èlmo Pamarènta'an, Fakultas Èlmo Sosial bân Èlmo Politik, Universitas Gadjah Mada taon 1985. Pas alanjut pendidikan magisterra è bidang Administrasi Pembangunan è Inggris. Pratikno ollè gellar Master of Social Science (M.Soc.Sc.) dâri Birmingham University è taon 1991. Alanjut ajhâlâni pendidikan doktoral bidang Èlmo Politik è Flinders University, Australia. Salèrana ollè gellar Doktor Filsafat è taon 1997."Pratikno, Rektor UGM yang Dulu Bercita-cita Jadi Sekda". Detik.com. 22 Maret 2012. Èaksès tangghâl 9 Mei 2025.

Bulân Desember 2008, salèrana èresmiyaghi mènangka ghuru rajâ bân profèsor bidang Èlmo politik dâri Universitas Gadjah Mada.

 Pamarènta'an bân politik 

 Menteri Sekretaris Naghârâ 
È taon 2014, salèrana èyangka' dhâddhi Menteri Sekretaris Naghârâ (Mensesneg) sareng Prèsidèn ka-7 Indonesia Joko Widodo. Salèrana èkaparcajâ ajabat 2 periode bân dhâddhi tanang kanganna Prèsidèn Joko Widodo. Pratikno È bâkto ajabat ngumummaghi parnyata'an Prèsidèn bân nyoson sacara administrasi atoran Prèsidèn kantos kapotosan Prèsidèn.

È awwâl taon 2015, Budi Gunawan dhâddhi calon tongghâl Kapala Kapolisian Republik Indonesia (Kapolri), tapè ollè kontrovèrsi polana ta' abit saellana nyalon, Budi Gunawan èteptepaghi mènangka tarsangka korupsi sareng Komisi Pemberantasan Korupsi."Kronologi kasus Budi Gunawan dan ketegangan KPK-Polri". BBC News Indonesia. 15 Februari 2015. Mensesneg Pratikno mènta Budi Gunawan ghâbây nyorot mènangka calon Kapolri.Firdaus, Fahmi (4 Februari 2015). "PDIP: Pratikno Jangan Buat Masyarakat Bingung". Okezone.com. Èaksès tangghâl 20 Juni 2025. Korang lebbi saminggu saellana, Pratikno abâlâ katerrangan pers Prèsidèn sè nyalonaghi Badrodin Haiti mènangka calon tongghâl Kapolri."Presiden Jokowi Usulkan Badrodin Haiti Jadi Kapolri". Kementerian Sekretariat Negara RI. 18 Februari 2015. Èaksès tangghâl 20 Juni 2025.

Bulân Mei 2015, Mensesneg Pratikno alanti' Kapala Sekretariat Prèsidèn, Kapala Sekretariat Bekkèl Prèsidèn bân 4 Deputi Sekretariat Bekkèl Prèsidèn."Mensesneg Lantik Kasetpres dan 5 Pembantu Wakil Presiden". Sekretariat Wakil Presiden, Kementerian Sekretariat Negara. 26 Mei 2015. Èaksès tangghâl 20 Juni 2025.

Bulân November 2017, Mensesneg Pratikno asareng Direktur Jenderal Konservasi Sombher Daya Alam bân Èkosistem, Kamenterian Lingkungan Odi' bân Kehutanan makalowar Kawasan Hutan Kalabân Tojjhuwân Khusus (KHDTK) Getas-Ngandong mènangka area pangembhângan pendidikan bân palatihan dâlem pangelolaan hutan dâ' civitas akademika Universitas Gadjah Mada."Mensesneg Bersama Dirjen KSDAE Luncurkan KHDTK Getas Ngandong". Direktorat Jenderal Konservasi Sumber Daya Alam dan Ekosistem. 17 November 2017. Èaksès tangghâl 20 Juni 2025.

 Sombher-sombher